На основи члена 14. ставу 1. и чл. 15. и 21. Закону о єдинственим списку виберачох („Службени гласнïк РС“, бр. 104/09 и 99/11) и точ. 9. и 10. Упутства за запровадзованє Закону о єдинственим виберанковим списку ("Службени гласнïк РС", бр. 15/12, 88/18, 67/20, 40/21, 90/21 и 16/22), Городска управа за общи роботи Городу Нового Саду

**ВИКЛАДА НА УВИД**

**ЧАСЦ ЄДИНСТВЕНОГО СПИСКУ ВИБЕРАЧОХ ЗА ПОДРУЧЕ**

**ГОРОДУ НОВОГО САДУ**

Часц єдинственого списку виберачох за територию Городу Нового Саду виложени у шедзиску Ґрупи за водзенє и ажурованє списку виберачох Городскей управи за общи роботи Городу Нового Саду, Нови Сад, Площа млодятох число 7.

Увид до єдинственого списку виберачох одвива ше прейґ рахункарскей опреми з уношеньом єдинственого матичного числа гражданох з цильом преверйованя же чи граждан уписани до списку виберачох и чи уписани податки точни.

Вимаганᴙ за пременки у часци Єдинственого списка виберачох, гражданє зоз пребувалїщом на териториї Городу Нового Саду, односно интерно розселєни особи зоз местом пребуванᴙ на териториї Городу Нового Саду, можу поднєсц Городскей управи за общи роботи Городу Нового Саду, по заключенє списку виберачох односно по 1. децембер 2023. року на 24.00 годзин.

Вимаганᴙ за пременки у часци Єдинственого списка виберачох, з одвитуюцима доказами, подноша ше Городскей управи за общи роботи Городу Нового Саду каждого дня (роботних дньох и за викенд) у Новим Садзе, Площа млодятох 7, у чаше од 8.00 по 20.00 годзин.

Од 2. децембра по 14. децембер 2023. року, упис, сцеранє, вименки, и дополнєня лєбо виправки списку виберачох окончи ше на основи ришеня Министерства державней управи и локалней самоуправи.

Од преглашеня виберанковей лїстини, право на увид и подношенє вимаганᴙ за пременки у списку виберачох ма и подношитель виберанковей лїстини лєбо особа хтору вон овласци по истим поступку по котрим тото право маю и гражданє. Ґу вимаганьу ше прикладаю овласценє и потребни докази.

Гражданє можу од розписованя виберанкох за посланїкох Скупштини Автономней покраїни Войводини, найпознєйше 5 днї скорей заключеня списку виберачох, односно по 25. новембер 2023. року на 24.00 годзин, поднєсц вимаганє же би ше до списку виберачох уписал податок же на предстояцих виберанкох буду гласац спрам места пребуваня у жеми.

У поступку окончованя увиду до списку виберачох особа овласцена за ажурованє списку виберачох, особа за даванє технїчней потримовки Городскей управи за общи роботи Городу Нового Саду и овласцена особа подношителя виберанковей лїстини, длужни поступац у складзе зоз законом з хторим ше ушорює защита податкох о особи.

Увид до Єединственого списку виберачох може ше окончиц и на електронски способ на урᴙдовим интернет-боку Министерства державней управи и локалней самоуправи [www.mduls.gov.rs/registri/jedinstveni-biracki-spisak](http://www.mduls.gov.rs/registri/jedinstveni-biracki-spisak), з уношеньом податакох о єдинственим матичним числу гражданох.

Нови Сад,

17. новембер 2023. року

**ГОРОДСКА УПРАВА ЗА ОБЩИ РОБОТИ**

**ГОРОДУ НОВОГО САДУ**